Boerneef was hartstogtelik verknog aan sy kontrei: die Kro, die Kamdebo, Koorsteenberg en Katbakkies; Sikketaarskloof, Soebatsfontein, Speserykloof. In sy vroeëre jare het hy meestal net kortverhale en prosa geskryf en hy het eers later (op 61-jarige ouderdom) begin dig. Hy was bekend vir sy gedigte oor plaas en stad, asook Karoo-Afrikaans. Boerneef het na sy gedigte as “volkspoësie” verwys.